อดเที่ยว
เดี๋ยวนี้อาชีพนายธนาคารใครๆ ก็เมิน แม้แต่นายแบงก์ใหญ่ “บุญทักษ์ หวังเจริญ”
30 ธ.ค. 2554

เดี๋ยวนี้อาชีพนายธนาคารใครๆ ก็เมิน แม้แต่นายแบงก์ใหญ่ “บุญทักษ์ หวังเจริญ” 
ประธานเจ้าหน้าที่บริหารธนาคารทหารไทย คร่ำหวอดแวดวงการเงินการธนาคารมาตั้งแต่หนุ่ม จนเจ้าลูกชายจบมาจากเมืองนอก ยังไม่สนับสนุนให้ทำงานแบงก์ 




สมัยนี้ทำงานแบงก์เหนื่อยไม่เหมือนสมัยก่อนที่ใส่สูท หล่อ เท่ ถ้าจะให้เปรียบทำงานแบงก์ตอนนี้เหมือนกับ “จับกัง” เหนื่อย ต้องทำทุกอย่าง
“โชคดีลูกชายไม่ชอบอาชีพนี้และไม่ได้บังคับ หลังจากเรียนจบมาจากต่างประเทศก็ไปทำ บริษัท ทรู คอร์ปอเรชั่น ตามประสาคนรุ่นใหม่ เพราะมีความสนใจเรื่องเทคโนโลยี และแอพพลิเคชันต่างๆ”
จนกระทั่งปีใหม่ปีนี้ หรือวันหยุดยาวๆ “บุญทักษ์” เลยอดไปเที่ยวต่างประเทศ เพราะทุกทีจะแพลนไปเที่ยวและเยี่ยมหาลูกชายหัวแก้วหัวแหวน ปีนี้ลูกเรียนจบแล้ว ก็เลยงด 
ตั้งใจจะมาทำงานจนวันเวลาวินาทีสุดท้ายวันที่ 30 ธ.ค.นี้ โอ้เข้าใจ อาชีพนายแบงก์เหนื่อยจริงๆ อย่างไรก็รักษาสุขภาพด้วยนะคะ